**Prípravné trhové konzultácie**

1. Považuje hospodársky subjekt PTK dokument (Príloha č. 1 – Špecifikácia zadania pre verejné obstarávanie), ktorý poskytol verejný obstarávateľ za dostatočný, určitý a zrozumiteľný z pohľadu jednoznačného definovania predmetu zákazky, požiadaviek na predmet zákazky a zabezpečenia čestnej hospodárskej súťaže, ktorý bude umožňovať predloženie kvalifikovanej ponuky?

Ak nie, prosím, uveďte dôvody a návrhy na konkrétne doplnenie Špecifikácie zadania pre verejné obstarávanie, resp. identifikovanie prekážok, pre ktoré na základe poskytnutého opisu nie je možné predložiť kvalifikovanú ponuku.

1. Je hospodárskemu subjektu z poskytnutých dokumentov zrejmé, že verejný obstarávateľ má záujem o realizáciu predmetu zákazky výhradne vo forme diela a následne poskytnutia služieb - Elektronický informačný systém na správu registratúry?
2. Má hospodársky subjekt ďalšie doplňujúce otázky k dokumentu - Príloha č. 1 – Špecifikácia zadania pre verejné obstarávanie?
3. Považuje hospodársky subjekt dokumenty (Príloha č. 1 - Špecifikácia zadania pre verejné obstarávanie), ktoré sprístupnil verejný obstarávateľ za diskriminačné?

Ak áno, v čom konštatuje hospodársky subjekt prvky diskriminácie ?

1. Identifikovali ste nejakú časť alebo informáciu v podkladoch, ktorá by Vám bezdôvodne bránila v účasti alebo túto účasť neprimerane sťažila?
2. Mal by hospodársky subjekt záujem zúčastniť sa plánovaného verejného obstarávania na predmet zákazky: Elektronický informačný systém na správu registratúry?
3. Aké iné informácie nad rámec poskytnutých dokumentov potrebuje hospodársky subjekt vedieť a poznať pre riadne ocenenie predmetu zákazky?
4. Vedel by hospodársky subjekt plniť (poskytnúť) predmet zákazky sám, alebo by využil subdodávateľov?

Ak áno, v akom rozsahu?

1. Považuje hospodársky subjekt lehotu dodania diela predmetu zákazky 3 mesiace od nadobudnutia účinnosti zmluvy za primeranú?

Ak nie, akú primeranú lehotu dodania považuje hospodársky subjekt vzhľadom na rozsah predmetu zákazky za primeranú?

1. S akými najčastejšími prekážkami/ťažkosťami ste sa doteraz pri realizácii totožného/porovnateľného predmetu plánovanej zákazky stretli a ako ste sa s nimi vysporiadali?
2. Priestor pre iné skutočnosti/poznámky/doplnenia/názory hospodárskeho subjektu:

.....................................................................................................................................................

1. Verejný obstarávateľ požaduje informáciu, či poskytnuté podklady v návrhu opisu predmetu zákazky sú dostačujúce pre vytvorenie centralizovaného pracoviska podateľne s centralizovaným skenovaním doručených dokumentov a ich následnou elektronickou distribúciou určeným používateľom. Môže hospodársky subjekt poskytnúť informáciu k centralizovanému spracovaniu dokumentov, aké technické vybavenie je pre dané riešenie potrebné (tlačiarne QR kódov, OCR, skenery,...)
2. Môže hospodársky subjekt poskytnúť informácie, na akej technológii je postavený Elektronický informačný systém na správu registratúry hospodárskeho subjektu?
3. Môže hospodársky subjekt poskytnúť používateľskú príručku k vlastnému Elektronickému informačnému systému na správu registratúry ? Ak áno, verejný obstarávateľ žiada o jej predloženie.
4. Môže hospodársky subjekt poskytnúť informáciu, kedy plánuje realizovať certifikáciu riešenia pre Elektronický informačný systém na správu registratúry v zmysle Výnosu č. 203/2021 Z.z., nakoľko uvedená certifikácia bude predpokladom uzavretia zmluvy?
5. Ako je zabezpečená ochrana osobných údajov v aplikácii hospodárskeho subjektu?
6. Je riešenie hospodárskeho subjektu integrované na RFO a RPO?

---------------------------------------------------------------------------------------------

Verejný obstarávateľ zároveň upozorňuje, že v rámci PTK požaduje predviesť Elektronický informačný systém na správu registratúry v TEST prostredí alebo ako DEMO.